รู้สึกมีเรื่องในหัวให้คิดเยอะแยะแต่ไม่รู้ว่ามันคือเรื่องอะไรแล้วก็ไม่อยากอาหารเบื่ออาหาร อยากกินก็กินได้นิดเดียว รู้สึกเหมือนอยากร้องไห้เหมือนมีความรู้สึกเศร้าตลอดเวลา
สวัสดีค่ะ อาการเครียด คิดมาก คิดวนไปมานั้น อาจเกิดได้ในภาวะทีต้องเผชิญกับปัญหาในชีวิตแต่หากมีอาการเป็นมาก เรื้อรัง ไม่สามารถแก้ไขสาเหตุได้ร่วมกับมีความคิดอยากฆ่าตัวตาย เบื่ออาหาร นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจะจัดว่าเป็นโรคซึมเศร้า ควรรีบไปพบแพทย์เพื่อตรวจเพิ่มเติมนะคะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น